Җоко Видодо

Җоко Видодо – исем. Видодо – фамилия түгел.

Җоко Видодо (тугач кушылган исеме Мулйоно, , 1961 елның 21 июне, Индонезия, Үзәк Ява, Суракарта) — Индонезия сәясәтчесе, 2014 елның 20 октябреннән  Индонезия президенты. 2012-2014 елларда ил башкаласы губернаторы, 2005-2012 елларда Суракарта мэры.

Вазифасы буенча Көньяк-Көнчыгыш Азия дәүләтләре берләшмәсе, Азия-Тын океан икътисади хезмәттәшлеге әгъзасы булып тора.

 Тәрҗемәи хәле 
1961 елның 21 июнендә Индонезиянең Ява утравындагы Суракарта шәһәрендә балта остасы гаиләсендә туган. Балачактан урам сатучысы, йөкче, балта остасы булып эшләгән. «Урман хуҗалыгы » белгечлеге буенча Гаҗа Мада университетын (id) тәмамлаган (1985). Дәүләт агач эшкәртү ширкәтендә эшләгән. Үз бизнесын ачып җибәргән, эре агач әзерләү - җиһаз ясау фирмасы хуҗасы булган.

2005 елда 20px|Суракарта байрагы Суракарта мэры итеп сайланган. 2006 елда Суракарта шәһәре Бөтендөнья мирасы шәһәрләре оешмасына (en) алына, 2008 елда биредә әлеге оешманың саммиты уза.

2012 елда Индонезиянең демократик көрәш фиркасеннән Җакарта губернаторы вазифасына (сайлауларның икенче турында) үтә.

2014 елның 9 июлендә булган президент сайлауларында, көндәше Прабово Субиантоны 53,15% : 46,85% тавыш җыеп (беренче турда ук) җиңә, инаугурациясе октябрь аенда була.

 Гаиләсе 
Хатыны Ириана.
Балалары Гибран Ракабуминг, Кахияң Аю, Кэсаң Пангареп.

 Искәрмәләр 

 Сылтамалар 

  Индонезия президенты рәсми сайты
  The 'Jokowi Effect' Could Be the Most Important Thing in Indonesia's Elections. «Time», 09.04.2014

 Шулай ук карагыз 

Төркем:Индонезия сәясәтчеләре
Төркем:Индонезия президентлары
Төркем:XXI гасыр сәясәтчеләре